इसी प्रकार फैक्टरियों के द्वारा निकलने वाले धुएं से पर्यावरण दूषित होता है। अत: पर्यावरण शिक्षा वायु और ध्वनि प्रदूषण से होनेवाली छाती और सांस की बीमारियों, फेफड़ों के कैंसर रोग आदि से अवगत करा सकती है। पर्यावरण शिक्षा में छात्रों को यह समझाया जा सकता है कि विद्यालय एवं अपने घरों के बाहर पेड़-पौधे लगाकर ध्वनि को अवशोषित किया जा सकता है। धार्मिक, समाजिक व्यवाहार जैसे विवाह इत्यादि के अवसर पर डी.जे. व ध्वनि विस्तारक यंत्रों के उपयोग को नियंत्रण करने के लिए प्रेरित किया जा सकता है व ध्वनि प्रदूषण पर रोक लगाई जा सकती है। पर्यावरण शिक्षा द्वारा बढ़ती हुई जनसंख्या से होने वाले जल-प्रदूषण, वायु-प्रदूषण एवं ध्वनि प्रदूषण के बारे में जानकारी मिल सकती है। बढ़ती जनसंख्या व शहरों के विस्तार के कारण 'पर्यावरण संतुलनÓ खतरे में है। बढ़ती जनसंख्या को रोकने के लिए पर्यावरण शिक्षा के अंतर्गत परिवार नियोजन विषय को जोडऩा आवश्यक है। कारखानों द्वारा हानिकारक रसायन छोडऩे व शहर की गंदगी (मल-मूत्र) को नदियों, नहरों इत्यादि जल स्रोत में प्रवाहित करने से जल प्रदूषित होता है। आज 'गंगाÓ जिसका जल अमृत के समान था एक जहरीले नाले में परिवर्तित हो गई है। अत: पर्यावरण शिक्षा के अध्ययन से हम प्रदूषण के कारणों व उनके निदान का प्रयास कर सकते हैं।